open-index/open-wikipedia-markdown huggingface dataset:
ג'ובאני גונסאלס

**ג'ובאני אלסנדרו אפוד גונסאלס** (בספרדית: **Giovanni Alessandro González Apud**; נולד ב-20 בספטמבר 1994, מונטווידאו, אורוגוואי) הוא כדורגלן אורוגוואי המשחק בעמדת המגן הימני בקבוצת קרסנודאר ובנבחרת אורוגוואי.

## קריירת מועדונים
### אורוגוואי
ג'ובאני הוא בנו של שחקן נבחרת אורוגוואי לשעבר חואן אנטוניו גונסאלס, ששיחק בספרד בשנים 1997—2001. לכן, ג'ובאני החל לשחק כדורגל בבית הספר של מועדון אוביידו. בשנת 2003 חזר לאורוגוואי ובשנת 2004 שיחק בריבר פלייט המקומית, באקדמיה לנוער של המועדון.

ברמה המקצוענית, ג'ובאני גונסאלס ערך את הופעת הבכורה שלו ב-13 בספטמבר 2014 במשחק אליפות אורוגוואי מול רנטיסטאס. הוא שיחק 90 דקות בהפסד קבוצתו בתוצאה 0:2. גונסאלס החל לשחק תפקיד חשוב במיוחד בקבוצה בשנת 2017, לאחר שהופיע 36 משחקים במהלך השנה וכבש שלושה שערים, בזכותם משך את תשומת לבם של הסקאוטים של מועדון פניארול ובתום העונה עבר גונסאלס לקבוצה.

את הופעת הבכורה שלו בקבוצה החדשה ערך ב-26 בינואר 2018 במשחק הסופר קאפ של אורוגוואי נגד נסיונל. הוא צורף להרכב הפותח והוחלף בדקה 54 בתוצאה 3:0 לטובת פניארול שזכתה לראשונה בתואר.

באליפות אורוגוואי 2018, הוא שיחק 19 משחקים וכבש שני שערים ותרם לניצחון הקבוצה בטורניר.

ב-22 בינואר 2022 חתם במיורקה.

ב-17 באוגוסט 2024 חתם בקרסנודאר.

## קריירה בנבחרת
במרץ 2019 אוסקר וושינגטון טבארס זימן את ג'ובאני גונסאלס לסגל נבחרת אורוגוואי. ב-22 במרץ 2019, ערך את הופעת הבכורה שלו בנבחרת בחצי גמר גביע סין הידידותי מול אוזבקיסטן (3:0). בדקה 61 גונסאלס החליף את דייגו לאקסאלט. ג'ובאני הפך לשחקן ה-106 שעלה לראשונה באורוגוואי מאז חזרתו של טבארס לנבחרת ב-2006.

## תארים
* אליפות אורוגוואי (1): 2018
* הסופר קאפ של אורוגוואי (1): 2018

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ריבר פלייט (אורוגוואי)
קטגוריה:כדורגלני פניארול
קטגוריה:כדורגלני מיורקה
קטגוריה:כדורגלני קרסנודאר
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ספורטאים אורוגוואים בספרד
קטגוריה:ספורטאים זרים ברוסיה
קטגוריה:אורוגוואים שנולדו ב-1994
ג'ינה מקארתי

**רג'ינה "ג'ינה" מקארתי** (באנגלית: **"Regina "Gina McCarthy**; נולדה ב-3 במאי 1954) היא מומחית אמריקאית לבריאות סביבתית ואיכות אוויר, שכיהנה כיועצת האקלים הלאומית של הבית הלבן תחת הנשיא ג'ו ביידן. קודם לכן שימשה כמנהלת ה-13 של הסוכנות להגנת הסביבה (ה-**EPA**) בין 2013 ל-2017.

## ביוגרפיה
מקראתי נולדה בשכונת דורצ'סטר  שבבוסטון וסיימה את לימודיה באוניברסיטת מסצ'וסטס בבוסטון ב-1976 וקיבלה מהאוניברסיטה תואר ראשון באמנויות האנתרופולוגיה חברתית. בהמשך למדה גם באוניברסיטת טאפטס, שם קיבלה תואר שני במדעי הנדסת בריאות הסביבה ב-1981.

במהלך חייה היא שימשה כיועצת סביבתית לחמישה ממושלי מסצ'וסטס, בהם המושל לשעבר והמועמד הרפובליקני לנשיאות ב-2012, וכיום הסנאטור מיט רומני. בנוסף לכך בין 2004 ל-2009 היא הייתה נציבת המחלקה להגנת הסביבה בקונטיקט, ובמסגרת תפקידה היא יישמה מדיניות שקידמה את הפחתת פליטת גזי החממה מתחנות הכוח במדינות.

ב-4 במרץ 2013, הנשיא הדמוקרטי ברק אובמה מינה את מקארתי להיות ראש הסוכנות להגנת הסביבה, ביולי של אותה שנה אושר מינויה ועם חלוף הזמן הפכה לפנים של הממשל ביוזמות הקושרות להתחממות גלובלית ושינוי האקלים.

בנובמבר 2019 מונתה מקארתי לנשיאת ומנכ"לית המועצה להגנה על משאבי טבע .

בבדצמבר 2020 הודיע הנשיא הנבחר של ארצות הברית, ג'ו ביידן כי החליט למנות את מקארתי ליועצת האקלים הלאומית של הבית הלבן, על פי התכנון היא צפויה לייעץ לביידן בנוגע למדיניות שינויי האקלים.

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:חברי הקבינט של ארצות הברית בממשל ברק אובמה
קטגוריה:נשיאות ג'ו ביידן: אישים
קטגוריה:בוסטון: אישים
קטגוריה:בוגרי אוניברסיטת מסצ'וסטס בבוסטון
קטגוריה:בוגרות אוניברסיטת טאפטס
קטגוריה:בוגרי אוניברסיטת טאפטס
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
יחסי ניז'ר–רוסיה

[ממוזער|שגרירת ניז'ר אמינה בזינדרה מגישה [כתב האמנה לנשיא רוסיה דמיטרי מדבדב, 2010]]
**יחסי ניז'ר–רוסיה** הם היחסים הדו-צדדיים בין ניז'ר לרוסיה.

## היסטוריה
ברית המועצות כוננה יחסים דיפלומטיים עם ניז'ר ב-17 בפברואר 1972. באוגוסט 2017 חתמו רוסיה וניז'ר על הסכם לשיתוף פעולה צבאי, כולל אינטראקציה במלחמה בטרור ואמצעים לחיזוק הביטחון הבינלאומי. על פי ההסכם שתי המדינות יפתחו יחסים גם בתחום אימוני הכוחות המשותפים, בתחום החינוך הצבאי, הרפואה הצבאית ותחומים אחרים.

ביולי 2023 אירעה הפיכה צבאית בניז'ר בראשותו של הגנרל עבד רחמן תיאני. ארבעה חודשים אחר כך ביקר בניז'ר סגן שר ההגנה הרוסי יונוס-בק יבקורוב והמדינות הסכימו לחיזוק הקשרים הצבאיים ביניהן.

## קישורים חיצוניים

* Border security key to junta's rapprochement with Moscow, אפריקה אינטליג'נס (נדרש רישום חינם לאתר), 31 בינואר 2024

## הערות שוליים

קטגוריה:ערכים ללא קטגוריות פיזיות - יחסי חוץ
קיריל קיארו

**קיריל קיארו** (באסטונית: **Kirill Käro**; נולד ב-24 בפברואר 1975) הוא שחקן רוסי ממוצא אסטוני. הוא ידוע בעיקר כששיחק את הדמות הראשית בסדרה "המרחרח" (2013–2017). כמו כן, כיכב בסדרות שהופצו על ידי נטפליקס - "טובים מאיתנו" (2019) בתפקיד גאורגי ספרונוב, וכסרגיי בסדרת הטלוויזיה הצלה (2020).

## שנים מוקדמות
קיריל נולד בטאלין, אסטוניה. אביו קפטן בצי הסובייטי ממוצא אסטוני-רוסי מעורב, ואמו הרוסייה הייתה מורה. בן דודו הוא השחקן וולי קיארו. לאחר שסיים את לימודיו בבית הספר התיכון בלאסנאמיי בשנת 1992, הוא נכנס לקורס משחק בן חמש שנים במכון התיאטרון בוריס שצ'וקין במוסקבה, רוסיה. לאחר סיום לימודיו בשנת 1997, המשיך קיארו לעבוד במכון התיאטרון בוריס שצ'וקין בהדרכתו של ארמן ג'יגרחניאן. קיארו חזר לטאלין בשנת 1999, שיחק בתיאטרון הרוסי במשך חמש שנים, לפני שחזר למוסקבה לתיאטרון 'פרקטיקה' בשנת 2004.

## קריירה
הקריירה של קיארו בקולנוע ובטלוויזיה החלה בשנת 2008 עם תפקידים קטנים שונים. בשנת 2013 הוא קיבל את התפקיד הראשי בסרט "המרחרח", עליו זכה בפרס איגוד מפיקי הסרטים והטלוויזיה בקטגוריה "השחקן הטוב ביותר".

בשנת 2019 שיחק תפקיד ראשי כגאורגי ספרונוב בסדרת המותחן הרוסית טובים מאיתנו.

בשנת 2020 כיכב כסרגיי בתפקיד ראשי בסדרה הצלה שנרכשה על ידי נטפליקס ושודרה באוקטובר 2020.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אסטונים
קטגוריה:שחקני קולנוע וטלוויזיה רוסים
קטגוריה:אסטונים ממוצא רוסי
קטגוריה:רוסים שנולדו ב-1975
קולנוע הונגרי - הטובים ביותר

**קולנוע הונגרי - הטובים ביותר** או **השנים עשר של בודפשט** (בהונגרית: **Budapesti tizenkettő**) הם שנים עשר הסרטים ההונגריים הטובים ביותר בין השנים 1948–1968. הדירוג בוצע בהצבעה חשאית של אנשי תעשיית הקולנוע ההונגרית שבחרו בשנת 1968 בהצבעה חשאית.

## ה-12 של בודפשט
"האיגוד הבינלאומי של מבקרי (עיתונאי) הקולנוע" (בראשי תיבות: **FIPRESCI** - שהוא ראשי תיבות מצרפתית של Fédération Internationale de la Presse Cinématographique) ערך את הכנס השנתי שלו בבודפשט בשנת 1968. בהזדמנות זו של יום השנה העשרים להלאמתה השנייה (הראשונה בשנת 1919) של תעשיית הקולנוע ההונגרית, "מחלקת מבקרי הקולנוע" של "התאחדות אמני הקולנוע ההונגרים" בחרה 12 סרטים בהצבעה חשאית שנבחרו בפסטיבל הקולנוע הרביעי בהונגריה שנערך בעיר פץ'. שם הוקרנו בקטגוריית הסרטים העלילתיים בהונגריה. סרטים אלה נבחרו לטובים ביותר בעשרים השנים האחרונות לאחר ההלאמה. שנה לאחר מכן, בשנת 1969, הוקרנו הסרטים גם בטלוויזיה ההונגרית.

# פרידייש באן : פיסת אדמה
# מיקלוש ינקצ'ו : רווקים עניים
# זולטאן פאברי : קרוסלה
# אנדראש קובאץ' : ימים קרים
# פליקס מאריאשי : אביב בבודפשט
# זולטאן פאברי : המורה חניבעל
# אימרה פהר : במדי חייל
# קארוי מאק : בית מתחת לסלעים
# פרנץ קושה : עשרת אלפים ימים
# אישטוואן גאל : בסחף
# מארטון קלטי : הרב"ט והאחרים
# אישטוואן סאבו : אבא

## 12 החדשים של בודפשט
בשנת 2000 חברי "איגוד אמני הקולנוע והטלוויזיה ההונגריים" ו"מדור מבקרי הקולנוע והטלוויזיה" באיגוד הלאומי של העיתונאים ההונגרים הצביעו לבקשת הטלוויזיה ההונגרית אילו סרטים נחשבים ליצירות הטובות ביותר בכל ההיסטוריה של הסרט ההונגרי.

לפי הצבעה זו שנים עשר הסרטים ההונגריים הטובים ביותר בכל הזמנים:

# מיקלוש ינקצ'ו: רווקים עניים
# קארוי מאק: אהבה
# זולטאן הוסאריק: סינדבאד
# אישטוואן סץ' : אנשים על השלג
# גזה רדוואני: אי שם באירופה
# פטר גותאר : הזמן עוצר
# סטיב סקיי : רב המשרתים, היפוליט
# זולטאן פאברי: קרוסלה
# אנדראש ילש: ולנטינו הקטן
# אילדיקו אניידי: המאה ה-20 שלי
# אישטוואן סאבו: אבא
# זולטאן פאברי: המורה חניבעל

## מאמרים קשורים
* השנים עשר של בריסל (12 הטובים בעולם עד שנת 1958-בהונגרית)
* השנים עשר של מנהיים (12 הסרטים הדוקומנטריים הטובים ביותר עד 1964-בהונגרית)
* 53 הסרטים ההונגריים בעלי הערך האמנותי (בהונגרית)

## לקריאה נוספת
* 
* 

## קישורים חיצוניים
* סינדבאד הוא הסרט ההונגרי הטוב ביותר (אינדקס, 18 בנובמבר 2010, בהתבסס על הצבעה של מוזיאון הסרטים)

קטגוריה:קולנוע בהונגריה
קטגוריה:הונגריה: תרבות
יחסי הרפובליקה המרכז-אפריקאית – רוסיה

[ממוזער|[נשיא רוסיה ולדימיר פוטין נפגש עם נשיא הרפובליקה המרכז-אפריקאית פוסטאן-ארקאנז' טואדרה, 2018]]
**יחסי הרפובליקה המרכז-אפריקאית–רוסיה** הם היחסים הדו-צדדיים בין הרפובליקה המרכז-אפריקאית לרוסיה.

## היסטוריה
ברית המועצות כוננה יחסים דיפלומטיים עם הרפובליקה המרכז-אפריקאית ב-7 בדצמבר 1960. פוסטאן-ארקאנז' טואדרה, נשיא הרפובליקה המרכז-אפריקאית, ערך שני ביקורים במוסקבה, באוקטובר 2017 ובמאי 2018.

במרץ 2018 הסכימה רוסיה להעניק סיוע צבאי בחינם לרפובליקה המרכז אפריקאית, תוך שליחת נשק קל, תחמושת ו-175 מדריכים להכשרת הכוחות המזוינים במרכז אפריקה. ההערכה היא שהיועצים הם חברים בקבוצת וגנר. מאז אותה שנה היועץ לביטחון לאומי של הרפובליקה הוא ולרי זכרוב, אזרח רוסי שעבר בעבד עבור פריגוז'ין, ראש וגנר. החל מינואר 2019, הרפובליקה המרכז אפריקאית שוקלת לארח בסיס צבאי רוסי. מרגל רוסי לשעבר מונה על ידי נשיא מרכז אפריקה כיועצו הביטחוני.

מאז ה-11 במרץ 2020, ה-"G5 המרכז-אפריקני" - המורכב מהאיחוד האירופי, ארצות הברית, צרפת, הבנק העולמי והאו"ם - כלל גם את הפדרציה הרוסית. דבר זה מיסד את נוכחותה של רוסיה ברפובליקה המרכז אפריקאית ומכיר בתפקידה המרכזי של המדינה בפתרון המשבר במרכז אפריקה, מה שמגדיל את טביעת הרגל הצבאית העולמית שלה עוד יותר.

ב-2 בפברואר 2020, בלחץ רוסיה ובתמיכת סין, אישרה מועצת הביטחון של האו"ם הרפיה נוספת, אם כי קלה, של אמברגו הנשק שהוטל על הרפובליקה המרכז אפריקאית בשנת 2013. זאת בניגוד לייעוץ של צרפת, שנתמכה על ידי החברים האירופאים והאפריקאים במועצת הביטחון (דרום אפריקה, ניז'ר ותוניסיה).

על פי פקידי ביטחון מערביים, לוחמי וגנר המקורבים לממשלת רוסיה והמדריכים שלהם עבדים עם ממשלתה של הרפובליקה המרכז אפריקאית בניסיון להשתלט על אזורים עשירים במינרלים יקרים שניתן אחר כך לייצא דרך סודאן.

לפי הניורק טימס, ב-2022, רוסיה פעלה כדי להבטיח כי הנשיא הפרו־רוסי, פוסטן-ארקאנז' טואדרה, יישאר בתפקידו ללא הגבלת זמן.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
ורנר הייזר

**ורנר הייזר** (בגרמנית: **Werner Heuser**; 11 בנובמבר 1880 – 11 ביוני 1964) היה צייר, חרט, שרטט ופרופסור גרמני. הוא היה פרופסור לאמנות ב"אקדמיה לאמנות בדיסלדורף" בין השנים 1926 עד 1937, והוסר מתפקידו על ידי הנאצים בגלל הגדרתו כ"אמן מנוון". לאחר מלחמת העולם השנייה הוא בנה מחדש את האקדמיה, ושימש כמנהלה בין השנים 1946 עד שנת 1949.

## ביוגרפיה

### ראשית חייו
ורנר הייזר נולד ב-11 בנובמבר 1880 בגומרסבאך, גרמניה, ליוגני הוסטרמן ופרנץ אוגן הוזר. כשהייזר היה בן שנה, אביו ברח עם אשת שכנו, והיגר לטקסס ושינה את שמו לאוגן קיילר. אביו היה העורך של העיתון New Braunfels Herald-Zeitung. כתוצאה מבעיות משפחתיות, נשלח ורנר הייזר להתגורר אצל משפחת אביו בבון, גרמניה. הוא למד בתיכון בבון ובזיגבורג.

הוא למד ב "בית הספר לאמנויות יישומיות" בדרזדן וב"האקדמיה לאמנות" בדיסלדורף אצל פטר יאנסן, אדולף מאנשן ואדוארד גרהרדט.

ב־11 באוקטובר 1907 התחתן בדיסלדורף עם מירה סון-רטל, בתו של הצייר קרל רודולף זון. יחד נולדו להם שני ילדים, קלאוס הייזר ואורסולה בנסר. בסביבות 1907 נסע ורנר הייזר לרומא ונפגש עם האמנים קרל הופר, הרמן הלר ומוריס סטרן.

### קריירה
בשנת 1919, הייזר היה אחד מהאמנים הראשונים בקבוצת האמנים הצעירים של ריינלנד, לצד היינריך נאון, אדולף אוזרסקי, ארתור קאופמן, קרלו מנסה, וולטר אופי, והאדריכל וילהלם קרייס.

בשנת 1926 הוא מונה כפרופסור לרישום באקדמיה לאמנות בדיסלדורף. בין תלמידיו היו הרברט זאנגס, אלזה הארני, ג'ורג' מייסטרמן, קספר וולטר ראו.

## תערוכת אמנות מנוונת
בין השנים 1927 עד 1937, גרמניה חוותה התחזקות ועלייה לשלטון של המפלגה הנאצית. בשנת 1927 הוקמה החברה הלאומית-סוציאליסטית לתרבות גרמנית במטרה לעצור את "השחתת האמנות" וליידע את העם על הקשר בין גזע לאמנות באמצעות תיאוריות גזעניות פסבדו-מדעיות. החל משנת 1933 תייגה הקבוצה יצירות אמנות ואמנים מודרניים כ"יהודים", "מנוונים" ו"בולשביקים".

בשנת 1937 טיהרו הפקידים הנאצים את המוזיאונים הגרמניים והסירו את יצירות האמנות שנחשבה כמנוונת וקיימו תערוכה מיוחדת של היצירה בשם "אנטרטט קונסט" "האמנות המנוונת" שהציגה 650 יצירות אמנות ועברה ברחבי גרמניה, והייתה פופולרי בקרב הצופים. הייזר היה אחד האמנים בתערוכה והוא תויג כ"מנוון". באותה שנה, 1937, לא הוארכה עבודתו כפרופסור.

## מלחמת העולם השנייה ואחריה
במהלך מלחמת העולם השנייה הוא שהה בתחילה בסאנרי-סור-מר, בצרפת, ואחריה שהה באלגאו וברייסגאו. בשנת 1943 הופצץ ביתו בדיסלדורף, והרס את עבודות האמנות שלו ואת אוסף האמנות שלו. הוא עקב אחרי נדודי משפחתו עד 1945. לאחר סיום המלחמה, חזר לדיסלדורף וב-1 בנובמבר 1945 הוא התחיל את עבודתו. הוא מונה למנהל האקדמיה לאמנות בדיסלדורף ב-7 בינואר 1946, וב-31 בינואר 1946 נבנה בית הספר ונפתח מחדש.

## מוות ומורשת
ורנר הייזר נפטר מאי ספיקת לב בדיסלדורף ב-11 ביוני 1964 ונקבר בבית העלמין נורדפרידוף דיסלדורף.

בתו אורסולה בנסר (1915–2001) הייתה ציירת, והיא נישאה לצלם וולטר בנסר.

עבודתו כלולה באוספים שונים, כולל ספריית הקונגרס.

## גלריה

קובץ:Werner Heuser 1953 100x80cm Carneval.jpg | קרנבל
קובץ:Werner Heuser 1956 100x80cm Masken.jpg | מסיכה
קובץ:Werner Heuser 1928 80x60cm In den Anlagen.jpg | בין הצמחים
קובץ:117 vs Werner Heuser 1954 90x70cm Der Blinde.jpg | עיוור
 

## קישורים חיצוניים

* 

## הערות שוליים

קטגוריה:ציירים גרמנים
קטגוריה:גרמנים שנולדו ב-1880
קטגוריה:גרמנים שנפטרו ב-1964
אלגיני (נהר)

[ממוזער| גשר היילנד פארק חוצה את נהר אלגיני באספינוול, [פנסילבניה.]]
ממוזער| החלק המזרחי של פארק הלאומי איי אלגני והסכר CW ביל יאנג לוק (מס 3) על נהר אלגיני
**אלגֵיני** (באנגלית: **Allegheny**) הוא נהר באורך 523 קילומטרים הזורם ממוצאו של נהר אוהיו במערב פנסילבניה וניו יורק, ארצות הברית. נהר אלגיני עובר בתחילתו מעט תחת אמצעו של גבול הצפוני של פנסילבניה צפונית מערבית לניו יורק ואז מתפשט בזיגזג דרומית מערבית מעבר לגבול ודרך מערב פנסילבניה כדי להצטרף לנהר מונונגהלה במזלגות אוהיו, ב"נקודה (Point)" של הפארק הלאומי פוינט (Point State Park) שבמרכז העיר פיטסבורג, פנסילבניה. נהר אלגיני הוא, לפי נפח, הזרם המרכזי הם של נהר אוהיו והן של נהר המיסיסיפי. מבחינה היסטורית, אלגיני נחשב ל"נהר אוהיו העליון", הן על ידי הילידים האמריקאים והן על ידי המתיישבים האירופאים.

## קישורים חיצוניים

* 

קטגוריה:מדינת ניו יורק: נהרות
קטגוריה:פנסילבניה: גאוגרפיה
רומני ההרפתקאות של נובה

**רומני ההרפתקאות של נובה** (בהונגרית: **A Nova kalandos regényei**); היו סדרת ספרים של המוסד הספרותי נובה, בבעלות ובניהול של דוד מילר ובנו פאל מילר. בסדרה התפרסמו כמעט 200 רומנים, בעיקר רומני פשע ורומנים בסגנון המערב הפרוע בין השנים 1935–1942. העורך והמתרגם הפעיל ביותר של הסדרה היה קורנל טאבורי, שהיה לפני כן העורך של כתב העת "סקירה בלשית" ולדברי רבים "האיש בעל הידע הספרותי-דיווחי הגדול ביותר על משטרת הונגריה".

## הכותבים, המתרגמים
בנוסף לסופרים הזרים המפורסמים והמצליחים של התקופה, הסדרה הציגה עבודות של כותבי "ספרות זולה" הונגרים פופולריים שהיו כבר מוכרים אז בשמות אנגלו-סקסיים בדויים. היוצרים כללו גם את אגתה כריסטי, לסלי צ'רטריס, פיטר צ'ייני, ארל סטנלי גרדנר ורוברט היימן תחת שמו הבדוי "פרד רוברטס" ו"רוברט ארדן". פרדריק שילר פאוסט הופיע בעיקר בשמו הספרותי הידוע ביותר: מקס ברנד וכמה מהרומנים שלו תחת שם בדוי ידוע אחר (ג'ורג' אוון בקסטר). בקרב ההונגרים ינה רייטה תחת השמות: P. Howard, אדן ברשי, EA Rodriguez תחת שם בדוי, והסופר קארוי נאג' בעיקר כ-Charles Lorre. רוב הרומנים של רייטה הופיעו בסדרה, כמו של רוברט היימן (פרד רוברטס ורוברט ארדן, בהתאמה) ושל לסלי צ'רטריס. בין המתרגמים נוכל למצוא כמה סופרים הונגרים ידועים, כגון ינה רייטה, קארוי אסלאני או לאו וצ'אי. כותרים רבים תורגמו על ידי עורך הסדרה קורנל טאבורי ובנו הבכור, פאל טאבורי בעיקר תחת שם בדוי פטר בארלאי. (ג'ורג' טבורי, אחיו של פאל טאבורי תרגם רק ארבעה).

## אפיון
[שמאל|ממוזער|350px|כותר שהוצא גם מאוחר יותר (שלושת המוסקטרים באפריקה, [1940)]]
בשנת 1941 שונה העמוד החיצוני (cover). לפיכך, לכרך ה-149 בסדרה, הרומן "שודדים" של פיטר צ'ייני, היה מראה חדש. צבע הרקע שונה לאדום. הכיתוב לנטוי, והכותרת הוצגה בפס שחור למטה. הממדים היו 17.5 על 12 ס"מ, בתחילה הכילו הספר 192–244 עמודים, מאוחר יותר בדרך כלל סביב 160 עמודים בלבד. כמה רומנים פורסמו מחדש במהדורה השנייה, אך הם פורסמו מחדש עם המספרים הסידוריים המקוריים שלהם, בעוד שאחרים הודפסו מחדש בסדרה של 58 פילר של נובה.

לאחר כניסתו לתוקף של פקודת "הספרות הזולה", לא ניתן היה להמשיך את הסדרה ברווח. לאחר מלחמת העולם השנייה, המהדורה השלישית של כמה פרסומים קודמים הופיעה לפני שההוצאה הולאמה.

## לקריאה נוספת
* ביבליוגרפיה ציורית של הספרות הזולה ההונגרית 4. - הרומנים ההרפתקניים של NOVA, הוצאת Attraktor, 2016
* גאבור באלינט: היסטוריה של הוצאת נובה, ביקורת ספרים הונגרית, מהדורה 114. (1998) מס '4
* גאבור באלינט: מו"ל וסדרה של נובה, ביקורת ספרים הונגרית, 121 (2005) מס' 2
* גאבור באלינט: התביעות "פנגו אחד" של המו"לים פלדיס, האתנאום ונובה בשנת 1936, (2001.)
* מאגרי מידע זמינים באינטרנט, במיוחד בקטלוג המשותף הלאומי ההונגרי (www.mokka.hu).
* מאגרי עתיקנים. במיוחד אנטיקוואריום מוזיאוני, antikvarium.hu ו-antikva.hu
* ארכיב חומרים למכירות פומביות מקוונות של Axioar

## הערות שוליים

קטגוריה:הונגריה: תרבות
קטגוריה:הוצאה לאור
קטגוריה:יהדות הונגריה
קטגוריה:שואת יהודי הונגריה
The Fairest of Them All

***The Fairest of Them All*** הוא אלבום הסולו החמישי של הזמרת דולי פרטון, אשר יצא ב-2 בפברואר 1970 על ידי RCA ויקטור. הוא הופק על ידי בוב פרגוסון והגיע בשיאו למקום ה-13 במצעד אלבומי הקאנטרי. השיר "Daddy Come and Get Me" יצא כסינגל היחיד מתוך האלבום והגיע למקום ה-40 במצעד שירי הקאנטרי.

## הצלחה מסחרית
האלבום הגיע בשיאו למקום ה-13 במצעד אלבומי הקאנטרי האמריקאי ושהה 17 שבועות במצעד סך הכול.

## הוצאה מחודשת
האלבום יצא לאור על גבי תקליטור בשנת 2010, ביחד עם האלבום *[[My Favorite Songwriter, Porter Wagoner]]* ובשנת 2011 יצא לאור גם להורדה דיגיטלית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
יחסי גינאה ביסאו – גרמניה

ממוזער|שגרירות גינאה-ביסאו בברלין
**יחסי גינאה ביסאו–גרמניה** הם יחסי החוץ בין גינאה ביסאו לגרמניה.

## סקירה כללית
מאז המאה ה-15 השתייך אזור גינאה ביסאו של ימינו ל. בתחילת המאה ה-20, לעומת זאת, יזמים גרמנים בנו מפעל שמן דקלים באי Bubaque, אשר ננטש מאוחר יותר. הסופרת הגרמנית-דרום אפריקאית סטפני גרקה נולדה ברפובליקה המרכז אפריקאית בשנת 1941.

לאחר מהפכת הצפורנים בפורטוגל בשנת 1974, מדינת גינאה-ביסאו הפכה עצמאית לחלוטין, והוכרה גם על ידי הרפובליקה הפדרלית של גרמניה ב-12 באוגוסט 1974. מאז 1975 המדינה הצעירה מקיימת יחסים דיפלומטיים עם שתי המדינות הגרמניות. לאחר מכן התפתחו יחסי ידידות במיוחד עם גרמניה המזרחית.

היחסים הדיפלומטיים במדינה ניזוקים גם הם מהמצב הכלכלי והפוליטי הקשה בגינאה-ביסאו, במיוחד מאז התפרקות הגוש המזרחי בראשית שנות ה-90. עם פרוץ מלחמת האזרחים בגינאה ביסאו לאחר ניסיון ההפיכה ב-1998, הושעה שיתוף הפעולה בפיתוח בגינאה ביסאו. לאחר ההפיכה הצבאית באפריל 2012 הושעו גם היחסים הדיפלומטיים בצד הגרמני עד לחידושם בשנת 2014.

ב-14 במרץ 2018 נעצר האזרח הגרמני אולף באונגרטן בגינאה ביסאו על ידי המשטרה הפלילית המקומית. הוא שהה במדינה עבור ארגון לא-ממשלתי ומעל בכספים בהיקף של 90,000 אירו, שנועדו לקנות מכונת דיאליזה למרכז הדיאליזה הראשון במדינה בבירה ביסאו.

## נציגויות דיפלומטיות
* גרמניה מיוצגת בגינאה ביסאו באמצעות שגרירותה בדקר, סנגל.
* גינאה ביסאו מחזיקה בגרמניה שגרירות בברלין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סלמה שטרן

**סלמה שטרן-טויבלר** (נולדה ב־24 ביולי 1890, קיפנהיים, גרמניה – נפטרה 17 באוגוסט 1981, בזל) הייתה אחת ההיסטוריוניות הראשונות בגרמניה,  ומחברת יצירה בת שבעה כרכים (3,740 עמודים), "המדינה הפרוסית והיהודים."

## ביוגרפיה
סלמה שטרן גדלה במשפחה יהודית מהמעמד הבינוני-גבוה. אביה היה רופא. בשנת 1901 עברה המשפחה לבאדן-באדן. 

בשנת 1904 היא הייתה הילדה הראשונה שלמדה בגימנסיה "גרוסרצוגליך באדישס", בית ספר תיכון לבנים, בו סיימה את לימודיה בשנת 1908. 

היא למדה היסטוריה, פילוסופיה ופילולוגיה באוניברסיטת היידלברג, אך עזבה לאחר שלושה סמסטרים, וסיימה את לימודיה באוניברסיטת מינכן בשנת 1913. 

בשנת 1914 עברה לפרנקפורט לגור עם אמה ואחותה, והחלה קריירה כהיסטוריונית באופן עצמאי בהתמחות בהיסטוריה גרמנית-יהודית. 

זמן קצר לאחר הקמת בית המדרש הגבוה למדעי היהדות בברלין בשנת 1919, נענתה שטרן להזמנה להצטרף לצוות המחקר של המוסד.  שם החלה לעבוד על שני הכרכים הראשונים של "Der preussische Staat und die Juden" (המדינה הפרוסית והיהודים), מחקר על יהדות פרוסיה תחת פרידריך וילהלם הראשון, מלך בפרוסיה, שפורסם בשנת 1925. 

בשנת 1927 קיבלה שטרן את הדוקטורט, והתחתנה עם מנהל ומייסד האקדמיה, ההיסטוריון אויגן טויבלר.  כשלוש שנים לאחר עליית הנאצים לשלטון, בשנת 1936 עברו בני הזוג לאנגליה, אך חזרו לגרמניה הנאצית כעבור שנה.

בשנת 1938 היה אחד הכרכים מוכן לפרסום על ידי הוצאת שוקן, אך בשל מדיניות הרדיפה של הנאצים כלפי יהודי גרמניה הנאצית, נשרף כל המלאי, כולל כתב היד המקורי  ומסמכים רבים במהלך ליל הבדולח. שטרן לא הורשתה לבקר בספריות ציבוריות או בארכיונים, אך קיבלה עזרה מכמה חוקרים לסיים את עבודתה. בהקדמה "Der preussische Staat und die Juden" מזכיר כי עותק אחד העוסק ביהודים תחת פרידריך הגדול, ניצל על ידי עובדת אנונימית של  ההוצאה לאור שוקן, שהגיעה לדירתם בשרלוטנבורג בסוף נובמבר 1938.

במהלך מלחמת העולם השנייה והשואה בשנת 1941 ברחו שטרן וטויבלר לארצות הברית, וחצו את האוקיינוס האטלנטי באוניה האחרונה לפני שהיטלר הכריז מלחמה על ארצות הברית. הנאצים אישרו לה לקחת עמה את העותק היחיד ששרד. תחילה התגוררו בני הזוג בניו יורק. בין השנים 1947–1955 היא הייתה אחראית על הארכיונים היהודים-אמריקאים בהיברו יוניון קולג'.  שטרן הפכה לאלמנה בשנת 1953. לבני הזוג לא היו ילדים. בשנת 1955 פרשה ועסקה בהקמת מכון ליאו בק. 

בשנת 1960 עברה שטרן לבזל, שווייץ, שם התגוררה אחותה. בין השנים 1961 - 1972 פרסמה את "Der preußische Staat und die Juden" (המדינה הפרוסית והיהודים). 

היא נפטרה בבזל ב-17 באוגוסט 1981.

## המדינה הפרוסית והיהודים
חיבורה הידוע ביותר של שטרן היא "Der preussische Staat und die Juden" (בתרגום חופשי: "המדינה הפרוסית והיהודים"), שראה אור בשבעה כרכים בין השנים 1925 – 1975. החיבור מבוסס על מחקרה על מדיניות השלטון הפרוסי כלפי היהודים החל משנת 1640, עבור למלכותו של פרידריך וילהלם הראשון, ועד למותו וסוף שלטונו של פרידריך הגדול בשנת 1786. שטרן סקרה את התהליכים ההיסטוריים הכלכליים – חברתיים שהתרחשו בשנים אלו, וכיצד אלו כוננו את הטמעתה של יהדות פרוסיה במדינה בתחילת המאה ה-19 בתהליך האמנציפציה. מחקריה זכו לתשומת לב עולמית ונחשבים עד היום לחשובים ביותר אודות יהדות פרוסיה. 

## הערות שוליים

קטגוריה:מכון ליאו בק
קטגוריה:סופרות יהודיות גרמניות
קטגוריה:היסטוריוניות גרמניות
קטגוריה:יהדות ברלין
קטגוריה:חוקרי יהדות
קטגוריה:יהודיות גרמניות
קטגוריה:ילידות 1890
קטגוריה:גרמנים שנולדו ב-1890
קטגוריה:נפטרות ב-1981
קטגוריה:גרמנים שנפטרו ב-1981
הסליקים בבית הספר תל-חי בחיפה

הסליק הגדול (סליק 2) בבית ספר "תל חי" בחיפה|שמאל|ממוזער|250px
פתחו של הסליק הקטן (סליק 1) בבית ספר "תל חי" בחיפה|שמאל|ממוזער|250px
**הסליקים בבית הספר "תל-חי" בחיפה** הם שני סליקים שבנה ארגון ההגנה בחדר האוכל של בית הספר "תל חי" שבשכונת נווה שאנן בחיפה. הסליקים היו בשימוש לפני ובמהלך מלחמת העצמאות ונשכחו אחריה, ונחשפו רק 40 שנה לאחר הקמת המדינה. בימינו משמשים הסליקים כמוזיאון המשמר פריטים שנמצאו בהם וכן ממצאים מהתקופה בה נעשה שימוש בסליק.

## רקע
עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני ליישוב היהודי. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.

חיפה היוותה מרכז לפעילות ארגוני ההגנה, אצ"ל ולח"י והחל משנות ה-30 הוקמו בה מעל 60 סליקים. רובם הגדול של הסליקים היו פשוטים מהסוג של צינורות וארגזים אולם במספר אתרים בעיר נבנו סליקים גדולים מבטון. שניים מהם נבנו בבית הספר "תל חי" בשכונת נווה שאנן.

## ההיסטוריה של הסליקים
שני הסליקים נבנו בחדר האוכל של בית הספר כשרק מנהל בית הספר ידע על הפעילות החשאית.
* ב-1935 נחצב סליק-1 בקיר של חדר האוכל והוסווה מאחורי ספריית ספרים. היה זה סליק קטן לאחסון מעט נשק.
* ב-1938 נחצב סליק-2 שגודלו היה כמטר וחצי על מטר וחצי. חפירת הסליק החלה בקצה מסדרון של כיתות אולם בסופו של נקבע פתח הסליק בחדר האוכל. בפתחו של סליק זה הותקנה דלת ברזל ועל הדלת כיסה ארון כלי אוכל.

לאחר סיום בניית הסליקים בבית הספר הוכנס אליהם נשק ששימש להגנת השכונה מערבים שהגיעו מחוואסה. מאחר שבמהלך היום שקק בית הספר פעילות תלמידים יכלו אנשי ההגנה להוציא את הנשק רק עם רדת הערב ולהחזירו לפנות בוקר. להוצאת הנשק היה צורך להזיז את הארונות שכיסו על פתח הסליקים.

בשנים 1947–1948 שימש דניאל לרמן כמפקד הסליק.

## לאחר קום המדינה
לאחר תום מלחמת העצמאות נשכחו הסליקים. ב-1978 נתגלה סליק-1 במהלך תיקוני חשמל אולם הוא נמצא ריק. ב-1993 נערך שיפוץ כללי בחדר וארון כלי האוכל הוזז ממקומו התגלה הפתח של סליק-2. בסליק זה נתגלו מספר כלי נשק במצב שמיש.

לאחר גילוי שני הסליקים הפך המקום למוזיאון שמשרת את שיעורי ההיסטוריה של התלמידים וכן קבוצות שבאות לבקר במקום. בנוסף לכלי הנשק שנמצאו בסליק מוצגים במקום חפצים שונים מתקופת הסליק.

## לקריאה נוספת
* ד"ר רפי קיטרון, **ארץ ישראל הנסתרת - סיפורם של הסליקים ותולדותיהם**, הוצאת אריאל, 2010, עמודים 38–40, 114-117
* צדוק אשל, **מערכות ההגנה בחיפה**, הוצאת משרד הביטחון, 1978; מהדורה שנייה 1998

## קישורים חיצוניים

* מוזיאון "תל חי": לבקר, ללמוד, לחוות..., באתר בית ספר "תל חי" בחיפה (אורכב)
* הכל התחיל בסליק: המוזיאון בבית הספר תל חי, באתר "תאגיד השידור חיפה"
* שר החינוך נפתלי בנט מגיע לביקור פתע בבית הספר "תל חי" בנווה שאנן חיפה, ויורד ל"סליק", באתר "חדשות חיפה והקריות" (אורכב)

## הערות שוליים

חיפה
סליק
קטגוריה:אתרי מורשת במחוז צפון
מאג'יד ג'ורדן

**מאג'יד ג'ורדן** (באנגלית: **Majid Jordan**) הוא צמד R&B קנדי, המורכב מהזמר מאג'יד אל מסקטי והמפיק ג'ורדן אולמן מטורונטו, אונטריו. הצמד הוקם בשנת 2011 והוחתם בחברת התקליטים OVO סאונד, שנוסדה על ידי הראפר דרייק, המפיק נואה "40" שביב ואוליבר אל קטיב. בשנת 2014, הוציא הצמד את מיני-אלבום הבכורה שלו, *A Place Like This*.

## רקע
מאג'יד ג'ורדן הוקמו בשנת 2011 על ידי ג'ורדן אולמן (נולד ב-8 בספטמבר 1993), במקור מטורונטו, אונטריו, ומאג'יד אל מסקטי (נולד ב-22 באוטוקבר 1990, במקור מבחריין, לאחר שנפגשו זה עם זה במסיבת יום ההולדת של מאג'יד בבר בטורונטו. שניהם היו סטודנטים באוניברסיטת טורונטו, ובהמשך אותו שבוע הם החלו לעבוד על מוזיקה במעונות של ג'ורדן, והוציאו את הסינגל הרשמי הראשון שלהם, "Hold Tight", ביום אחד בלבד, אותו פרסמו בעילום שם ב-SoundCloud. בעבודה בין חדר המעונות של אולמן למרתף של הוריו, השיקו הצמד את המיני-אלבום המשותף הראשון שלהם, *Afterhours* ב-SoundCloud תחת שם בדוי, "Good People". נואה "40" שביב, מפיקו של הראפר דרייק, התרשם מהמיני-אלבום והחתים אותם בחברת התקליטים OVO סאונד.

## קריירה
בשנת 2013 הפיקו והתארחו הצמד בשיר "Hold On, We're Going Home" של דרייק, מתוך אלבומו, *[[Nothing Was the Same]]*, שזכה בתואר הפלטינה. השיר הגיע לעשירייה הפותחת במצעדים של מספר מדינות, כולל ארצות הברית, קנדה, בריטניה, אוסטרליה וניו זילנד.

ב-7 ביולי 2014 הוציא הצמד את הסינגל הרשמי הראשון שלו באמצעות SoundCloud. ב-17 ביולי, כעבור 10 ימים, הוציאו את מיני-אלבום הבכורה הרשמי שלהם, *A Place Like This*, שפורסם להורדה דיגיטלית באמצעות OVO סאונד, חברת התקליטים שהקים הראפר דרייק. הם הוציאו קליפים לשלושה משירי המיני-אלבום: "A Place Like This", "Her" ו-"Forever".

ב-10 ביולי 2015 הציג דרייק בבכורה את הסינגל הראשון מתוך אלבום הבכורה שלהם, "My Love" ברדיו Beats 1 של אפל, במהלך ריאיון עם מנחה הרדיו זיין לואו, דרייק משתתף גם הוא בשיר. לאחר הבכורה, פורסם השיר באפל מיוזיק וחנות האייטונס. בפברואר 2016 הוציא הצמד את אלבום הבכורה שלו, הנושא את שם הצמד, ובו השיר "My Love" עם דרייק. האלבום הגיע בשיאו למקום השישי במצעד אלבומי ה-R&B של הבילבורד. ב-17 בפברואר 2016, הצמד חשף גם את סיבוב ההופעות הראשון שלהם אי פעם בצפון אמריקה, המתחיל מהופעה בסן פרנסיסקו, עם הופעות אחרות במיאמי, ברוקלין, אטלנטה, טורונטו, שיקגו ולוס אנג'לס.

ב-21 באפריל 2017 הוציא הצמד את "Phases", הסינגל המוביל מאלבום האולפן השני שלהם. ב-25 במאי, פורסם הווידאו קליפ של השיר. ב-15 ביוני, הוציאו את הסינגל השני, "One I Want", בהשתתפות PartyNextDoor, לו פורסם קליפ ב-7 ביולי. ב-29 בספטמבר, הוציאו את הסינגל השלישי, "My Imagination" בהשתתפות dvsn, שיצא יחד עם הזמנה מראש של האלבום. ב-27 באוקטובר, יצא האלבום, שנקרא *The Space Between*. האלבום הגיע בשיאו למקום התשיעי במצעד אלבומי ה-R&B של הבילבורד.

## דיסקוגרפיה
### אלבומי אולפן
* 2016: *Majid Jordan*
* 2017: *The Space Between*

### מיני-אלבומים
* 2014: *A Place Like This*

## קישורים חיצוניים

## הערות שוליים

קטגוריה:צמדים מוזיקליים
קטגוריה:להקות קנדיות
קטגוריה:מפיקים מוזיקליים קנדים
קטגוריה:אמני וורנר רקורדס
יחסי גינאה ביסאו – הממלכה המאוחדת

**יחסי גינאה ביסאו–הממלכה המאוחדת** הם יחסי החוץ בין גינאה ביסאו לבין הממלכה המאוחדת.

## סקירה כללית
בריטניה כוננה יחסים דיפלומטיים עם גינאה ביסאו בשנת 1975, זמן קצר לאחר עצמאותה מפורטוגל. בשנת 2012 השעה האיחוד האירופי, ובכלל זה בריטניה, חלק מהסיוע הניתן לגינאה ביסאו, בשל המהומות שאירעו במדינה.

## נציגויות דיפלומטיות
* בריטניה מיוצגת בגינאה ביסאו באמצעות שגרירותה בדקר, סנגל.
* גינאה ביסאו אינה מיוצגת בבריטניה לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סיירה לאון – סין

**יחסי סיירה לאון–סין** הם יחסי החוץ בין סין לסיירה לאון. הרפובליקה העממית של סין ורפובליקת סיירה לאון כוננו יחסים דיפלומטיים ב-29 ביולי 1971.

## קשרים כלכליים
היחסים הכלכליים בין סיירה לאון לסין הם חיוביים ברובם.

## זכויות אדם
ביוני 2020 סיירה לאון הייתה אחת מ-53 מדינות שתמכו בחוק הביטחון הלאומי של הונג קונג באו"ם.

## מימון פיתוח סיני לסיירה לאון
משנת 2000 עד 2011, התבצעו כ-37 פרויקטים פיננסיים רשמיים של מימון פיתוח סיני בסיירה לאון שזוהו באמצעות דיווחים שונים בתקשורת. פרויקטים אלה נעים מהקלות חוב בסך 22 מיליון דולר, וכלה בסיוע בפרויקטים לתיקון כבישים ובניית פרויקט שרלוט מימן, והלוואת זיכיון בסך 16.6 מיליון דולר לתמיכה בפרויקט CDMA של Sierratel.

## יחסי תרבות
באוניברסיטת סיירה לאון קיים מכון קונפוציוס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בזיל דיגנם

**בזיל דיגנם** (באנגלית: **Basil Dignam**; 24 באוקטובר 1905 – 31 בינואר 1979) היה שחקן אופי אנגלי.

## ביוגרפיה
דיגנם נולד בשפילד שבדרום יורקשייר. הוא הופיע בסרטי קולנוע ובטלוויזיה בין השנים 1948 ל-1978. לעיתים קרובות הופיע בתפקידים של דמות סמכותית כגון קצין משטרה, גנרל בצבא או איש אצולה.

### חיים אישיים
דיגנם היה נשוי לשחקנית מונה וושבורן מ-1940 עד למותו ב-1979. אחיו מארק דיגנם היה אף הוא שחקן. בזיל דיגנם נפטר בגיל 73 בוסטמינסטר שבלונדון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטים שנולדו ב-1905
קטגוריה:בריטים שנפטרו ב-1979
קאש מאני רקורדס

**קאש מאני רקורדס** (באנגלית: **Cash Money Records**) היא חברת תקליטים אמריקאית שנוסדה על ידי שני האחים רונלד "בירדמן" ויליאמס ובריאן "סלים" ויליאמס. המפיצה של חברת התקליטים היא ריפבליק, וקודם לכן הייתה יוניברסל מיוזיק גרופ. בלייבל עצמו חתומים סגל אמני היפ הופ מרוויחים, בהם ליל ויין, דרייק וניקי מינאז', מה שהוביל לכך שקאש מאני הפכה לאחת מחברות התקליטים המצליחות ביותר בתולדות ההיפ-הופ.

אמנים החתומים בקאש מאני רקורדס הוציאו סך של כ-12 אלבומים שהגיעו למקום הראשון במצעד הבילבורד 200 ושבעה שירים שהגיעו למקום הראשון במצעד הבילבורד הוט 100 ("Slow Motion" של ג'ובניל, "Lolipop" של ליל ויין, "Down" של ג'יי שון ו-"One Dance", "God's Plan", "Nice for What" ו-"In My Feelings" של דרייק).

## אמנים בהווה

## מפיקים ביתיים

## דיסקוגרפיה
### אלבומי אוסף
* 2013: *[[Rich Gang]]*

## ראו גם
* יאנג מאני

## קישורים חיצוניים
* 

## הערות שוליים

קטגוריה:היפ הופ: חברות תקליטים
דוד טבלי שייאר

רבי **יעקב משה דוד טבלי שייאר** (1711 – כ"ב בתשרי ה'תקמ"ג, 1782) היה רב גרמני בבמברג ובמיינץ.

## ביוגרפיה
נולד בפרנקפורט דמיין לר' מיכל שייאר בשנת ה'תע"א (1711). משפחת שייאר הייתה בין המשפחות הוותיקות ביהדות פרנקפורט, ונקראה על שם הבית שהיה שייך לה ביודנגאסה בפרנקפורט. הוא למד בעיר הולדתו אצל רבי יעקב פופרש, בעל "שב יעקב". לאחר שנסמך להראה כיהן כדיין בפרנקפורט במשך תקופת כהונתו של רבי יעקב יהושע פלק, בעל "פני יהושע", כרבה של העיר (1741–1756).

בשנת ה'תקי"ט (1759) התמנה לרבה של במברג, משרה שבה כיהן בעבר חותנו רבי נתן אוטיץ. התקבל גם כרב בהנאו, הנובר, וברלין, אך לא הלך.

בשנת 1763, במהלך מלחמת שלזיה השלישית, אבדו לו רבים מכתביו. במיוחד ביטא צער על אובדן כתביו על מסכת נידה. 

נאלץ לעזוב את במברג בשל הלשנה של יהודי מומר, ובשנת ה'תקכ"ח (1767) מונה לרב וראש ישיבה במיינץ. נפטר שם בשמיני עצרת ה'תקמ"ג (1782).

שו"ת שכתב בענייני עגונה נדפסו בסוף ספרו של בנו, "תורי זהב" על שיר השירים.

### משפחתו
אשתו הראשונה הייתה בתו של ר' שמואל לוקא מפראג, והשניים הביאו לעולם את בנו רבי מיכל (במקורות אחדים מופיע כמיכאל), רבה של וורמייזא. אשתו השנייה הייתה בתו של רבי נתן אוטיץ, רבן של טפליץ ובמברג, שילדה בשנת ה'תקי"ד את רבי אברהם נפתלי הירץ שייאר שכיהן תחתיו כראש ישיבה במגנצא ולימים גם רב הקהילה. בנוסף, נולדה לו ולאשתו השנייה גם בת.

## מתלמידיו
בין תלמידיו המוקדמים נמנו הרב לוי פנטה והרב אליעזר היילבוט שלמדו תחתיו בבמברג, ובין תלמידיו המאוחרים היה בעל החתם סופר.

## קישורים חיצוניים
* 

## הערות שוליים

קטגוריה:ראשי ישיבה
קטגוריה:רבנים אורתודוקסים גרמנים
קטגוריה:פרשני התלמוד
קטגוריה:ראשוני האחרונים
קטגוריה:פרנקפורט: רבנים
קטגוריה:במברג: רבנים
קטגוריה:מגנצא: רבנים
קטגוריה:ילידי 1711
קטגוריה:נפטרים ב-1782
מצוק ספרם

**מצוק ספרם** (באנגלית: **Sperm Bluff**) הוא מצוק כהה וגבוה המהווה את הקצה הצפון-מזרחי של רכס קלייר, בארץ ויקטוריה, שבאנטארקטיקה.

אורכו של המצוק שישה קילומטרים.

גובהו של המצוק 1,000 מטרים מעל פני הים.

המצוק מתנשא מעל המישור הגובל בו לגובה של 450 מטרים.

המצוק ממוקם ארבעה קילומטרים דרומית מערבית להר סוס.

## היסטוריה
### גילוי ומיפוי המצוק

המצוק התגלה ומופה על ידי המשלחת הטראנס-אנטארקטית של חבר העמים הבריטי (משלחת טרה נובה), אשר חקרה את אנטארקטיקה בין השנים 1956–1958.

### מקור השם

שמו של המצוק ניתן לו על ידי משלחת טרה נובה.

השם הוא תיאורי - במבט ממזרח פניו הצפוניים של המצוק מזכירים את קווי המתאר של ראשו של ראשתן גדול-ראש, המכונה באנגלית "לוייתן ספרם" (Sperm whale).

## לקריאה נוספת

• Savage, Jeni Ellen, **[https://agris.fao.org/agris-search/search.do?recordID=AV20120130642 Provenance Analysis of the Sperm Bluff Formation, southern Victoria Land, Antarctica  (2005)]**, University of Canterbury. Geological Sciences

• Savage, J., Bradshaw, M., & Bassett, K. (2013), **[https://www.cambridge.org/core/journals/antarctic-science/article/abs/marginal-marine-depositional-setting-and-correlation-of-the-devonian-sperm-bluff-formation-taylor-group-southern-victoria-land-antarctica/76CDA5F639B62D4CB301605C3081DEB8 Marginal marine depositional setting and correlation of the Devonian Sperm Bluff Formation (Taylor Group), southern Victoria Land, Antarctica]**,  Antarctic Science, 25(6), 767-790. doi:10.1017/S0954102013000205

## קישורים חיצוניים

* מצוק ספרם באתר הסקר הגאולוגי של ארצות הברית
* מצוק ספרם באתר הגאזט האנטארקטי של ממשלת ניו זילנד
* מצוק ספרם באתר הגאזט האנטארקטי של ממשלת אוסטרליה
* מצוק ספרם באתר הגאזט האנטארקטי המשווה SCAR של ממשלת אוסטרליה
* מפת אזור מצוק ספרם
* זמני זריחת/שקיעת שמש/ירח, וכן מזג אוויר נוכחי עדכני, תחזית מזג אוויר עדכנית ארוכת טווח, ונתוני מזג אוויר היסטוריים עבור מצוק ספרם

## הערות שוליים

ספרם
ספרם
מפרץ וינדלס

**מפרץ וינדלס** (באנגלית: **Windless Bight**; מילולית: "מפרץ ללא רוח") הוא מפרץ גדול, החודר אל חופו הדרומי של האי רוס, שבאנטארקטיקה.

המפרץ ממוקם ממזרח לחצי האי האט פוינט.

## היסטוריה
### מקור השם

שמו של המפרץ ניתן לו על ידי משלחת החורף (winter journey party) של משלחת החקר האנטארקטית הבריטית (משלחת טרה נובה) 1910-13, אשר חקרה את אנטארקטיקה בין השנים 1910–1913. משלחת החורף חקרה את האזור בפיקודו של אדוארד אדריאן וילסון.

שם זה ניתן למפרץ בשל כך שלא היה בו רוח בעת שגילו אותו. באנגלית "וינדלס" משמעו "ללא רוח".

## לקריאה נוספת

• Barrett, Peter & Carter, Lionel & Dunbar, G. & Dunker, E. & Giorgetti, Giovanna & Harper, Margaret & Mckay, Robert & Niessen, Frank & Nixdorf, Uwe & Pyne, A.R. & Riesselman, Christina & Robinson, Natalie & Hollis, Christopher & Strong, C.P.. (2005), **[https://www.researchgate.net/publication/286230582_Oceanography_and_sedimentation_beneath_the_McMurdo_Ice_Shelf_in_Windless_Bight_Antarctica Oceanography and sedimentation beneath the McMurdo Ice Shelf in Windless Bight, Antarctica]**, Antarctic Data Series 25, Antarctic Research Centre

• William P. O'Connor, David H. Bromwich, **[https://rmets.onlinelibrary.wiley.com/doi/abs/10.1002/qj.49711448205 Surface airflow around Windless Bight, Ross Island, Antarctica]**, RMetS Volume114, Issue482 July 1988 Part A Pages 917-938, https://doi.org/10.1002/qj.49711448205

• Krissek, L.; Browne, G.; Carter, L.; Cowan, E. A.; Dunbar, G.; McKay, R.; Naish, T.; Powell, R. D.; Reed, J. Wilch, T.; and ANDRILL-MIS Science Team, **[https://digitalcommons.unl.edu/cgi/viewcontent.cgi?article=1021&context=andrillrespub Sedimentology and Stratigraphy of the AND-1B Core, ANDRILL McMurdo Ice Shelf Project, Antarctica]**, ANDRILL Research and Publications. 22

## קישורים חיצוניים
* מפרץ וינדלס באתר הסקר הגאולוגי של ארצות הברית
* מפרץ וינדלס באתר הגאזט האנטארקטי של ממשלת ניו זילנד
* מפרץ וינדלס באתר הגאזט האנטארקטי של ממשלת אוסטרליה
* מפרץ וינדלס באתר הגאזט האנטארקטי המשווה SCAR של ממשלת אוסטרליה
* תצלומי לוויין של אזור מפרץ וינדלס באתר נאס"א
* תחזית מזג אוויר עדכנית עבור מפרץ וינדלס
* וידאו של מחנה מחקר בסמוך למפרץ וינדלס
* 

## הערות שוליים

וינדלס
חג המולד בישראל

[ממוזער|249x249px|הארת [עץ חג המולד בעיר נצרת]]
[ממוזער|טקסט=תהלוכת חג מולד בכנסיית הבשורה בנצרת, 1986, אוסף דן הדני, הספרייה הלאומית|תהלוכת חג מולד בכנסיית הבשורה בנצרת, 1986, [אוסף דן הדני, הספרייה הלאומית]]
[250px|ממוזער|עץ חג המולד בחגיגות [החג של החגים בחיפה, 2021]]
חגיגות **[[חג המולד]] ב[[ישראל]]** הן מועטות ביחס למקומות אחרים בעולם. מכיוון שרק 1.8% מאוכלוסיית המדינה הם נוצרים וחג המולד אינו נמנה עם חגי ישראל ומועדיו, חג המולד אינו חג נפוץ בישראל. עם זאת, סיפור חג המולד אירע לפי המסורת בארץ ישראל, בשטחי מדינת ישראל ובאזורים הנתונים לשליטתה. בין המקומות הקשורים לחג המולד כמה מהאתרים הקדושים ביותר לנצרות, כמו העיר נצרת. אתרים אלה הם גם מוקד משיכה לתיירות צליינית לארץ ישראל. טקסים מיוחדים לחג המולד נערכים ברחבי ישראל בכנסיות נוצריות לצד קונצרטים לחג המולד, שווקים, בזארים, תהלוכות, דרשות ואירועים.

באזורים עם אוכלוסיות נוצריות כמו יפו, חיפה, נצרת, העיר העתיקה בירושלים, ניתן לראות את סמלי חג המולד. עיריית נצרת מאירה באורות חג המולד ובשווקים בחיק הטבע שחוגגים חג המולד תוך שיתוף פעולה עם עמותת אלמאוכב. עיריית חיפה מקדמת סדרה של אירועי חוצות בשם "החג של החגים" שפונים למאמיני שלוש הדתות. מעבר לרוח הזו, סמלי חג המולד לא נפוצים ברחבי ישראל. חגיגות חג המולד גם ממוסחרת פחות מאשר בחלק גדול מהעולם המערבי, משום שהיהדות והאסלאם הן שתי הדתות העיקריות של ישראל. בניגוד לקתולים במערב, הכנסייה הקתולית בישראל מייחסת חשיבות גדולה יותר לפסחא מלחג המולד, כאשר מנהגים המזוהים עם חג המולד במערב, כגון חלוקת מתנות, עצי אשוח ועוד מהווים חידוש יחסי, ונכנסו רק באמצע המאה העשרים. 

בתקופת המנדט הבריטי צוין החג באופן נרחב, ומשרדי הממשלה היו סגורים. כמו כן, לקראת תום המנדט שלח הנציב העליון אגרת לכבוד החג והטקסים שודרו ברדיו והוסרטו. עם קום המדינה, המשיכו להיות טקסים אלה משודרים ברדיו בישראל.

## הערות שוליים

קטגוריה:חג המולד
קטגוריה:ישראל: נצרות
תכונת T של קשדן

**תכונת T של קשדן** היא תכונה של חבורה המתייחסת להצגות האוניטריות שלה. את התכונה הציע דוד קשדן ב-1968. חשיבותה של תכונת T בתורת ההצגות נובעת מן הקשרים הרבים שלה לתחומים אחרים בתורת החבורות.

לחבורה קומפקטית מקומית G יש תכונת T אם בכל הצגה אוניטרית שלה שאין לה וקטור אינווריאנטי, קיימים תת-קבוצה קומפקטית K ו-\ \epsilon>0 כך שלכל איבר g של K ולכל וקטור יחידה v במרחב ההצגה, מתקיים כי \left\Vert gv-v\right\Vert >\epsilon.

תכונת T עוברת מחבורה לחבורות המנה שלה. אם G דיסקרטית ובת מנייה, אז תכונת T מכריחה אותה להיות חבורה נוצרת סופית. חבורה (קומפקטית מקומית) אבלית עם תכונת T היא קומפקטית. חבורות לי \ \operatorname{SL}_n(\mathbb{R}) ו- \ \operatorname{SL}_n(\mathbb{Q}_p) מקיימות את תכונת T אם n>2, אבל לא עבור n=2. אם G חבורת לי ו-\ \Gamma סריג שלה (כלומר תת-חבורה דיסקרטית עם קו-נפח סופי), שתיהן מקיימות את תכונת T יחדיו.

## קישורים חיצוניים

B. Bekka, P. de la Harpe and A. Valette, Kazhdan's Property (T) 

קטגוריה:תורת ההצגות
קטגוריה:תורת החבורות
קטגוריה:תורת החבורות הגאומטרית
פוד לקלרק

**פרננאן אורבֶּן דומיניק לקלרק** (בצרפתית: **Fud Leclerc** מבטאים: לֶקלֶר ; 1924 – 20 בספטמבר 2010) היה זמר, סופר אקורדיניסט ופסנתרן בלגי. לקלרק היה הפסנתרן של הזמרת הצרפתייה, ז'ולייט גרקו.

## קריירה
בשנת 1956 נבחר לקלרק על ידי רשות השידור הבלגית (RTBF) לייצג בלגיה באירוויזיון 1956 ביחד עם הזמרת הבלגית, מוני מארק. ב-24 במאי 1956, לקלרק הופיע על בימת האירוויזיון עם השיר "Messieurs les noyés de la Seine". מיקומו הסופי של לקלרק לא ידוע היות שמארגני התחרות הכריזו על הזוכה בלבד.

בשנת 1958 ניצח לקלרק בקדם הבלגי וזכה לייצג את ארצו בשנית באירוויזיון 1958 עם השיר "Ma petite chatte". לקלרק זכה במקום החמישי עם שמונה נקודות. בשנת 1960, לקלרק ניצח בקדם הבלגי לאירוויזיון 1960. לקלרק נבחר לייצג את בלגיה בפעם השלישית עם השיר "Mon amour pour toi". לקלרק זכה במקום השישי עם תשע נקודות. לקלרק ייצג את בלגיה באירוויזיון פעם נוספת בשנת 1962 עם השיר "Tom nom" וסיים במקום האחרון עם אפס נקודות.

## מותו
לקלרק נפטר בבריסל, בירת בלגיה, בגיל 86.

## קישורים חיצוניים

## הערות שוליים

קטגוריה:ואלונים
קטגוריה:זמרים בלגים
קטגוריה:פסנתרנים בלגים
קטגוריה:סופרים בלגים
קטגוריה:משתתפי אירוויזיון 1956
קטגוריה:משתתפי אירוויזיון 1958
קטגוריה:משתתפי אירוויזיון 1960
קטגוריה:משתתפי אירוויזיון 1962
קטגוריה:נציגי בלגיה באירוויזיון
קטגוריה:בלגים שנולדו ב-1924
קטגוריה:בלגים שנפטרו ב-2010
יחסי הממלכה המאוחדת – סיירה לאון

ממוזער|הנציבות העליונה של סיירה לאון בלונדון
**יחסי הממלכה המאוחדת–סיירה לאון** הם יחסי החוץ בין **[[הממלכה המאוחדת|הממלכה המאוחדת של בריטניה הגדולה וצפון אירלנד]]** לבין **[[סיירה לאון|הרפובליקה של סיירה לאון]]**.

## היסטוריה
בשנת 1808 נעשתה סיירה לאון מושבת כתר בריטית וכך נותרה עד אמצע המאה ה-20, אז החל תהליך הדה-קולוניזציה. התהליך הגיע לשיאו עם מתן העצמאות לסיירה לאון ב-27 באפריל 1961. בין השנים 1961–1971 הייתה סיירה לאון מונרכיה תחת שלטונה של המלכה אליזבת השנייה, אולם בשנת 1971 היא הוכרזה כרפובליקה.

במאי 2000 הידרדר המצב במדינה עד כדי כך שכוחות בריטיים נאלצו לפעול במתכונת מבצע פליסר ולפנות אזרחים זרים מתחומיה. המצב התייצב, בסופו של דבר, כשהכוחות הבריטיים מהווים זרז להפסקת אש ולסיום מלחמת האזרחים. המלחמה הסתיימה רשמית ב-2002, אם כי גם לאחר מכן פרצו עימותים אלימים מעת לעת, והממשלה טרם השיגה שליטה מלאה וממשית בכל שטחי המדינה.

ב-17 באוקטובר 2014, ספינת הרפואה של הצי המלכותי אה"מ ארגוס הפליגה לסיירה לאון. המטען שלה כלל מיטות אשפוז, ציוד רפואי, רכבי שטח וצוות רפואי שנשלחו לטפל באחד ממשברי הבריאות הקשים ביותר ב, מגפת האבולה החריפה שפקדה את מערב אפריקה - סיירה לאון לבדה חוותה 20 מקרי מוות ביום.

בריטניה היא התורמת הגדולה ביותר לסיירה לאון, ותורמת כ-50 מיליון ליש"ט מדי שנה, המופנה לתחומי החינוך, הבריאות ומאבק בשחיתות, ובכך סיירה לאון היא המדינה המקבלת את הסיוע הבריטי הגדול ביותר לנפש.

## נציגויות דיפלומטיות
* בריטניה מחזיקה בסיירה לאון נציבות עליונה בפריטאון.
* סיירה לאון מחזיקה בבריטניה נציבות עליונה בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יהודה יצחק פרנקל

רבי **יהודא יצחק פרענקיל** (נכתב לעיתים: יהודא יצחק מסאניק) (ה'תקפ"ה, 1824 – ל' בכסלו ה'תרנ"ד, 1893) היה אדמו"ר ואב"ד בעיר סאנוק.

## ביוגרפיה
נולד לרבי חיים מרדכי פרענקיל–תאומים אב"ד לינסק (בן רבי יהודא לייבוש פרענקיל תאומים בעל ה"שני צמידים", מגזע רבי יונה תאומים) ולזוגתו הרבנית חנה .
בנעוריו למד אצל רבי צבי הירש מרימנוב, ורבי שלום מקאמינקא, והיה תלמיד חבר של רבי חיים מצאנז בעל ה"דברי חיים", שכינהו באחת מתשובותיו ״גדול הדור״.

בשנת תרי"ח הוכתר לרבנות העיר סאנוק במחוז ז'שוב בדרום פולין באזור הידוע כגליציה המערבית, וניהל את העיר ביד רמה, כאשר הוא עומד על כל ענייני העיר מערכות הכשרות המקוואות ותלמודי התורה, חידש והעתיק את בית מדרשו לבית הכנסת העתיק שבעיר שלא היה בשימוש כמאה שנים היה מוסר שיעורי תורה לרבים ברוב פלפול וחריפות, ורבים מהתלמידי חכמים בגאליציא נמנו על תלמידיו, הקים בית הכנסת אורחים בביתו הסמוך לבית הכנסת עבור עניי העיר ואורחים.כמו כן, הייתה לו ספרייה תורנית בת מאות ספרים נדירים בה היה יושב והוגה בתורה יומם ולילה. נודע כבעל מופת אשר רבים שיחרו לפתחו מכל הגלילות.

בשנת תרכ"ט כאשר פרצה המחלוקת בין חצרות צאנז וסדיגורה נמנה עם תומכי רבי חיים מצאנז, ואף חתם על קול קורא בעניין. חילופי דברים ארוכים התנהלו בינו לבין קרובו רבי משה תאומים אב"ד הורדנקא בעל ה"דבר משה" אשר נמנה עם תומכי סאדיגורה. למרות זאת, הקפיד לפקוד מעת לעת בעירו את הקלויז של חסידי סאדיגורה.

נפטר בליל שבת ל' בכסלו (נר שישי של חנוכה) ה'תרנ"ד. אחר שהדליק את נרות החנוכה.

## קברו
לאחר פטירתו נטמן בבית הקברות החדש בעיר סאנוק, באהל ציונו של המקובל רבי יחיאל אב"ד טעריווא ונאוויטאניץ בעל ה"זיכרון יחיאל".

ונעשה ציונו לאבן שואבת להיפקד בדבר ישועה ורחמים.

בשנות השואה נחרב בית הקברות ולא נשארו בו אלא כמה מצבות בודדות, בשנת תש"פ נמצאו מקום ציונו ויסודות האהל באדמה.

בשנת תשפ"ה נמצאה מצבתו בשלמותה בעומק האדמה.

## ספריו
בשנת תר"מ הוציא לאור ליקוטים מתורותיו מחולקים לשני ספרים, בהקדמתו כותב כי לא היו די מעות בידו להוציא לאור את כל אשר תחת ידו, ורק מחמת אשר קרובת משפחתו שילמה את הוצאות הדפוס יכול להוציא את מעט הכמות הזאת: כמו כן, מובא בספרו סיפורי ישועות אשר פעל לחסידיו.
***מעט מים** - חידושי אגדה על ענייני עבודת ד', רעיונות על התורה והמועדים.
***מחיר חלב** - חידושי הלכה וביאור על מסכת ברכות.

מלבד זה היו תחת ידו עוד כתבים רבים, וכמו שכותב בהקדמתו "אקוה להשי"ת אם יגזור עלי בחיים להוציא לאור חידושים על טור או"ח ויו"ד ועל מסכתות ועל משניות, וחידושי אגדות ודרשות ושו"ת והגהות על מדרש רבה, ועוד כדומה, במחיר אשר אקבל בעד הספר הזה, להיות קובץ על יד להדפיס פעם אחר פעם, אשר יזכנו הבורא לסדר" וכו', והעידו כי היו בביתו ארגזים מלאים בכתבי ידו.

לספריו אלו הוסיף את הספר "שני צמידים" על מסכת בבא מציעא לסבו רבי יהודא לייבוש פרענקיל–תאומים אשר נפטר בצעירותו.

## בניו
* רבי יעקב שלמה פרענקיל חתן רבי אברהם אהרן טייטלבוים מקאלבסוב בן רבי יקותיאל יהודה טייטלבוים בעל ה"ייטב לב" מסיגט
* רבי אפרים פרענקיל אב"ד סאניק.
*רבי חיים מרדכי פרענקיל.
* רבי בעריש פרענקיל.
* רבי אברהם פרענקיל מגארליץ.
* על צאצאיו נמנים רבי מאיר מדראהביטש, הרב יוסף אפרתי, פנחס שיינמן

## הערות שוליים

קטגוריה:מחברי ספרות תורנית
קטגוריה:רבנים פולנים
מיכל שייאר

הרב **יחיאל מיכְל שייאר** (1739 – ב' באלול ה'תקס"ט, 1809) היה רב גרמני, ראש ישיבה במגנצא, ומרא דאתרא בוורמייזא ובמנהיים.

## ביוגרפיה

נולד בפרנקפורט דמיין לרבי דוד טבלי שייאר ולאמו שהייתה בתו של ר' שמואל לוקא מפראג.

במשך השנים ה'תקל"ו–ה'תקל"ז (1776–1777) הנהיג את ישיבת אביו במיינץ כראש הישיבה. בחודש אייר ה'תקל"ח (1778) עזב את מיינץ לוורמס כדי להחליף את האב"ד רבי צבי הירש אוירבך שנפטר. בחודש אלול התקבל כאב"ד ומרא דאתרא של יהדות וורמייזא. לאחר ארבע שנים, בשנת ה'תקמ"ב (1782), מונה לרבה של מנהיים, ושם כיהן עד פטירתו. נפטר בקרלסרוהה בב' באלול ה'תקס"ט (1809), ולא הותיר אחריו בנים. בין השאר, הספיד אותו בפרנקפורט רבי צבי הירש הורוביץ.

דרשות וחידושים שלו נותרו בכתב יד, וחלקם מתפרסמים מעת לעת בכתבי עת תורניים שונים.

## מתלמידיו

בין תלמידיו בשנות ה'תקל"ו–ה'תקל"ז במיינץ היה החתם סופר, שלימים אף הספיד אותו.

## הערות שוליים

קטגוריה:רבנים אורתודוקסים גרמנים
קטגוריה:רבנים: אחרונים
קטגוריה:גרמנים במאה ה-19
קטגוריה:מגנצא: רבנים
קטגוריה:וורמס: רבנים
קטגוריה:מנהיים: רבנים
קטגוריה:ראשי ישיבה גרמנים
קטגוריה:ילידי 1739
קטגוריה:גרמנים שנפטרו ב-1810
ISO/IEC 27001

**ISO/IEC 27001** (נקרא בקיצור **ISO 27001**) הוא תקן בינלאומי לניהול אבטחת מידע. התקן פורסם במקור על ידי ארגון התקינה הבינלאומי (ISO) והנציבות הבינלאומית לאלקטרוטכניקה (IEC) בשנת 2005, לאחר מכן שודרג בשנת 2013 ושוב בשנת 2022. הוא מפרט דרישות להקמה, יישום, תחזוקה ושיפור מתמיד של מערכת ניהול אבטחת מידע (ISMS), שמטרתה לעזור לארגונים להפוך את נכסי המידע שהם מחזיקים לבטוחים יותר. עדכון אירופי של התקן פורסם בשנת 2017. ארגונים העומדים בדרישות התקן יכולים לבחור להיות מוסמכים על ידי גוף הסמכה מוסמך לאחר השלמת ביקורת (audit) מוצלחת.

## הסמכה
מספר רשמים מוסמכים (Accredited Registrars) ברחבי העולם עשוי לאשר ISMS כמוסמך ISO/IEC 27001. הסמכה של אחד מהוריאנטים הלאומיים המוכרים של ISO/IEC 27001 (למשל הגרסה היפנית – JIS Q 27001) על ידי רשם מוסמך, מקבילה להסמכה המקורית של ISO/IEC 27001 עצמה.

במדינות מסוימות, הגופים המאמתים התאמה של מערכות הניהול לתקנים מוגדרים נקראים "גופי הסמכה", בעוד שבאחרים הם מכונים בדרך כלל "גופי רישום" (registration bodies), "גופי הערכה ורישום", "גופי הסמכה / רישום", ולפעמים "רושמים".

הסמכת ISO/IEC 27001, כמו אישורי מערכת ניהול ISO אחרים, כוללת בדרך כלל תהליך ביקורת חיצוני תלת שלבי המוגדר על ידי התקנים ISO/IEC 17021 ו-ISO/IEC 27006.

## מבנה התקן
הכותרת הרשמית של התקן היא "טכנולוגיית מידע – טכניקות אבטחה – מערכות ניהול אבטחת מידע – דרישות".

ISO/IEC 27001 בגרסת 2013 כולל עשרה סעיפים קצרים בתוספת נספח ארוך, המכסה את:
# היקף התקן
# אופן הפניה למסמך
# שימוש חוזר במונחים ובהגדרות ב-ISO/IEC 27000
# הקשר ארגוני ובעלי עניין
# הנהגת אבטחת מידע ותמיכה ברמה גבוהה במדיניות
# תכנון מערכת לניהול אבטחת מידע, הערכת סיכונים, טיפול בסיכון
# תמיכה במערכת ניהול אבטחת מידע
# הפעלת מערכת ניהול אבטחת מידע
# סקירת ביצועי המערכת
# פעולה מתקנת
: נספח A: רשימת בקרות האבטחה ויעדיהן.

מבנה זה משקף תקני ניהול אחרים כגון ISO 22301 (ניהול המשכיות עסקית), ובכך מקל על ארגונים לעמוד בתקני מערכות ניהול מרובות אם ירצו בכך.

## בקרות
בגרסת ISO 27001 משנת 2013 ישנן 114 בקרות אבטחה ב-14 קבוצות ו-35 קטגוריות בקרה:
: A.5: מדיניות אבטחת מידע (2 בקרות)
: A.6: ארגון אבטחת מידע (7 בקרות)
: A.7: אבטחת משאבי אנוש – 6 בקרות המופעלות לפני, במהלך או אחרי העסקת עובד
: A.8: ניהול נכסים (10 בקרות)
: A.9: בקרת גישה (14 בקרות)
: A.10: קריפטוגרפיה (2 פקדים)
: A.11: ביטחון פיזי וסביבתי (15 בקרות)
: A.12: אבטחת תפעול (14 בקרות)
: A.13: אבטחת תקשורת (7 בקרות)
: A.14: רכישת מערכות, פיתוח ותחזוקה (13 בקרות)
: A.15: קשרי ספקים (5 בקרות)
: A.16: ניהול אירועי אבטחת מידע (7 בקרות)
: A.17: היבטים של אבטחת מידע בניהול רציפות עסקית (4 בקרות)
: A.18: תאימות, עם דרישות פנימיות, כגון מדיניות, ועם דרישות חיצוניות, כגון חוקים (8 בקרות)

הבקרות משקפות שינויים בטכנולוגיה המשפיעים על ארגונים רבים – למשל, מחשוב ענן – אך כאמור ניתן להשתמש ולהיות מוסמך לתקני ISO/IEC 27001: 2013 ולא להשתמש באף אחד מהבקרים הללו.

בתקן ISO 27001 משנת 2022 ישנן 93 בקרות אבטחה ב-4 קבוצות:
: 5: בקרות ארגוניות
: 6: בקרות ניהול עובדים
: 7: בקרות פיזיות
: 8: בקרות טכנולוגיות
הסמכות חדשות מבוצעות החל מה-30.04.2024 לתקן החדש, תוקף התעודה לתקן הישן (2013) יהיה בתוקף עד ל-31.10.2025.

## ראו גם
* ISO/IEC 27701

## קישורים חיצוניים
* 

## הערות שוליים

קטגוריה:תקני ISO/IEC
קטגוריה:תקנים באבטחת מידע